Nr. 21193/28.11.2023
REFERAT DE APROBARE

Subsemnatul  Dincă Florin Ionuț, viceprimar al Oraşului Boldeşti – Scăeni, în calitate de consilier local, împreună cu un grup de consilieri locali,  supunem spre analiza și aprobarea Consiliului Local Proiectul de hotărâre privind rezilierea contractului de asistență juridică și reprezentare încheiat între UAT Boldești-Scăeni, Consiliul Local al orașului Boldești-Sceăni și Năstase si Asociații SPARL.
Având în vedere următoarele: 
· Dispozițiile art. 136 alin. (1) din OUG 57/2019 privind Codul administrativ 
care prevăd că „Proiectele de hotărâri pot fi iniţiate de primar, de consilierii locali sau de cetăţeni. Elaborarea proiectelor se face de cei care le propun, cu sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului”;
· Art. 129 din Atribuţiile consiliului local  - „ Alin (1) Consiliul local are 
iniţiativă şi hotărăşte, în condiţiile legii, în toate  problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale. 

· Alin  (2) Consiliul local exercită următoarele categorii de atribuţii: 

 a) atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local; 

c) atribuţii privind administrarea domeniului public şi privat al comunei, oraşului sau municipiului;
· Dispozițiile art. 154 alin. (1) din OUG 57/2019 privind Codul administrativ 
care prevăd că „Primarul asigură respectarea drepturilor şi libertăţilor fundamentale ale cetăţenilor, a prevederilor Constituţiei, precum şi punerea în aplicare a legilor, a decretelor Preşedintelui României, a ordonanţelor şi hotărârilor Guvernului, a hotărârilor consiliului local”;
· HCL nr 181/08.11.2022 prin care a fost concesionat serviciul de alimentare 
cu apă și canalizare către operatorul Hidro Prahova S.A., motiv pentru care primarul orașului Boldești- Scăeni trebuie să asigure ducerea la îndeplinire a hotărarii Consiliului Local al orașului Boldești-Scăeni votată în acest sens;

· Poziția procesuală a UAT Boldești-Scăeni prin Primar, reprezentată de av. 
Năstase Marian, în cadrul dosarului nr. 4189/105/2023 aflat pe rolul Tribunalului Prahova / Curții de Apel Ploiești avand ca obiect ordonanță președințială, poziție procesuală aflată în contradictoriu cu poziția procesuală a Consiliului Local al orașului Boldești-Scăeni;
· HCL nr 29/28.02.2022 privind contractarea de servicii juridice și 
reprezentare în numele și pe seama UAT Boldești-Scăeni și a Consiliului Local al orașului Boldesti-Scăeni;
· Incheierea contractului de asistență juridică și reprezentare nr 
0262503/01.03.2022  Și înregistrat la UAT Boldești-Scăeni sub nr. 2340/01.03.2022 încheiat cu Năstase și Asociații SPARL pentru reprezentarea intereselor UAT Boldești-Scăeni și a Consiliului Local al orașului Boldesti-Scăeni;
· Adresa nr.21479 din data de 17.11.2023 emisă de către SPARL Năstase și 
Asociații, prin av. Năstase Marian, prin care precizează că nu mai poate reprezenta interesele Consiliului Local al orașului Boldești-Scăeni;

· Dispozițiile art. 39 alin. (2) din Legea nr. 51/1995 privind organizarea și 

exercitarea profesiei de avocat care prevăd că: „Avocatul este obligat să depună toată diligenţa pentru apărarea drepturilor, libertăţilor şi intereselor legitime ale clienţilor şi să uzeze de mijloacele prevăzute de lege, pe care le consideră favorabile acestora”;
· Dispozițiile art. 110 din Statutul profesiei de avocat care prevăd că: 
„Avocatul trebuie să depună toată diligenta pentru apărarea libertăţilor, drepturilor şi intereselor legitime ale clientului”;
· Avand în vedere Dosarele ( spre exemplificare, dar fără a ne limita ) 
nr.4189/ 105/2023, 3790/105/2022, 275/281/2023, 182/105/2023, 25216/281/2022, 4600/105/2023 în cadrul cărora trebuie corelate și reprezentate interesele Consiliului Local al orașului Boldești-Scăeni și ale UAT Boldești-Scăeni;
· Lipsa de diligențe depuse de Năstase și Asociații SPARL în cadrul dosarului 
nr.4189/105/2023 ( spre exemplificare, dar fără a ne limita ) în reprezentarea intereselor Consiliului Local al orașului Boldești-Scăeni, dat fiind caracterul urgent datorită termenului de judecată de 09.01.2024 în acest dosar, se propune rezilierea contractului de asistență juridică și reprezentare nr 0262503/01.03.2022  încheiat între UAT Boldești-Scăeni și Năstase și Asociații SPARL;

Fata de cele mai sus mentionate, supunem spre analiza și aprobarea Consiliului Local Proiectul de hotărâre privind rezilierea contractului de asistență juridică și reprezentare încheiat între UAT Boldești-Scăeni, Consiliul Local al orașului Boldești-Sceăni și Năstase si Asociații SPARL.



În speranța aprobării, vă mulțumim anticipat!
Viceprimar,

în calitate de consilier local

DINCĂ FLORIN IONUȚ

